b'\n_START_ARTICLE_\nFjodor Ivanovi\xc4\x8d Talizin\n_START_SECTION_\n\xc5\xbdivljenje\n_START_PARAGRAPH_\nLeta 1775 je vstopil v Preobra\xc5\xbeenski polk in naslednje leto je bil preme\xc5\xa1\xc4\x8den v Izmailovski polk. 1. januarja 1790 je bil povi\xc5\xa1an v zastavnika in 18. septembra 1798 je postal poveljnik polka. 4. novembra 1799 je bil povi\xc5\xa1an v generalmajorja in imenovan za poveljnika Selengiskega mu\xc5\xa1ketirskega polka. 27. avgusta 1800 je bil upokojen, a se je \xc5\xbee 13. julija istega leta vrnil nazaj v voja\xc5\xa1ko slu\xc5\xbebo._NEWLINE_5. novembra 1801 je bil imenovan za poveljnika Butirskega mu\xc5\xa1ketirskega polka; na tem polo\xc5\xbeaju je ostal do 17. januarja 1802. 30. januarja 1804 je bil imenovan za poveljnika Sevastopolskega mu\xc5\xa1ketirskega polka. Z njim se je leta 1804 udele\xc5\xbeil bojev na Kavkazu proti Perzijcem; v bojih je bil dvakrat ustreljen v desno nogo in zadet s sabljo po glavi. 18. novembra istega leta se je upokojil zaradi ran._NEWLINE_14. avgusta 1812 je bil sprejet v moskovsko milico kot poveljnik 3. opol\xc4\x8den\xc4\x8deskega lovskega polka, nato pa je postal poveljnik 3. divizije moskovske milice. Odlikoval se je v bojih, tako da je bil 31. avgusta istega leta sprejet v redno vojsko in postal je poveljnik 2. brigade 7. pehotne divizije._NEWLINE_Po premirju je postal poveljnik celotne divizije in se odlikoval v bojih proti Francozom v bitkah za Dresden, za Leipzig in za Mainz. Po vojni je postal poveljnik ve\xc4\x8d brigad v 18. pehotni diviziji, nato pa je bil 9. aprila 1816 imenovan za poveljnika 16. pehotne divizije in 14. novembra 1817 je postal poveljnik 4. pehotne divizije ter 30. maja 1824 poveljnik 11. pehotne divizije._NEWLINE_27. marca 1820 je bil povi\xc5\xa1an v generalporo\xc4\x8dnika. Leta 1828 je bil obto\xc5\xbeen nepravilne porabe prora\xc4\x8duna, tako da je bil 16. septembra razre\xc5\xa1en poveljstva in 18. decembra istega leta je bil na podlagi sodi\xc5\xa1\xc4\x8da ne\xc4\x8dastno odpu\xc5\xa1\xc4\x8den. Leta 1839 ga je car Nikolaj I. Ruski pomilostil tako, da se je lahko upokojil z voja\xc5\xa1ko pokojnino.'